Doha

Doha (en arabe الدوحة) ye a capital de Qatar. Doha estió fundada en o decenio de 1820 y estió declarada oficialment como la capital d'o país en 1971, en zaguerías a suya población ha sufierto un incremento muito important, prencipalment de chent forana de atros países y doblando-se en o zaguer decenio. A suyas prencipals actividaz economicas como a resta d'o país, son la industria d'o gas y lo petrolio. En un intento de diversificar las suyas actividaz economicas se ye tratando d'atrayer a un turismo d'alto livel adquisitivo y amán d'a ciudat s'ha feito la ciudat d'a Educación, zona dedicada a la investigación y la educación pa atrayer estudiants y investigadors. Demografía La población de Doha ha sufierto un incremento muito important, prencipalment de chent forana de atros países, per lo que en l'actualidat la mayoría d'os residents son extranchers y en a cuala los nacionals forman una minoría. Cultura Cine En a ciudat se celebró dende 2009 dica 2012 lo Festival de Cine de Doha Tribeca. Esporte Instalacions esportivas D'entre totas as instalacions esportivas cal destacar o Khalifa Stadium y o Circuito Internacional de Losail an se fan competicions automovilisticas y de motociclismo. Competicions esportivas Doha ha organizau y contina organizando campionatos internacionals importans, estió siede d'os Chuegos Asiaticos en a suya edición de 2006 d'o Campionato d'o Mundo d'Atletismo de 2019 que fue a XVII edición d'o Campionato d'o Mundo d'Atletismo celebrada en a ciudat 28 de setiembre dica o 6 d'octubre de 2019 en o Khalifa Stadium y estió organizau por World Athletics y a Federacíon de Qatar d'Atletismo. En 2022 estió siede d'o primer mundial de fútbol organizau en un país arabe, la Copa Mundial de Futbol de 2022. D'entre as compecions internacionals anuals destaca o GP de Qatar de motociclismo que ye tradicional que faiga a inauguración d'a temporada d'o Campionato d'o Mundo de Motociclismo de MotoGP dende 2004. Referencias Vinclos externos Se veigan as imáchens de Commons sobre Doha.